Santa Maria infra Saxa

**Santa Maria infra Saxa** og **Madonna di Frasassi,** som også er kjent som **Tempio di Valadier,** er to helligdommer som ligger i Genga i Marche-regionen i Italia. De to helligdommene omtales også som **Madonna of Frasassi Shrine** og ligger bare noen få meter fra hverandre på en fjellhylle i en stor hule nær inngangen til Frasassi-grottene, et bemerkelsesverdig karstgrottesystem.

Hulene tjente som oppholdssted for eremitter. Kjente eremitter som oppholdt seg i dette området er Saint Romuald og Saint Sylvester. Det har ikke bare menn som har bodd her, det ble bygget av benediktinermunker, men ble tidlig knyttet til kvinnelige klosterfellesskap (nonner) i området. Santa Maria infra Saxa er det eldre eremittkapellet og Madonna di Frasassi er det nyere åttekantede tempelet som står midt i hulen.

Det antas at befolkningen en gang søkte tilflukt i disse hulene for å unnslippe angrepene fra inntrengerne. Kokegroper, mynter og menneskebein ble funnet under byggearbeidene av Madonna di Frasassi viser at hulene i Gola di Frasassi-juvet har blitt brukt og besøkt av mennesker siden forhistorisk tid, ikke bare for ly eller som boliger, men hovedsakelig som steder for tilbedelse og til begravelsesformål. I 2007 ble det funnet en liten statue i hulen, Venus fra Frasassi.

Besøkende når helligdommene via en sti opp fra parkeringsplassen ved Grotta Grande del Vento, turen tar ca. 20 minutter til fots. I julehøytiden fungerer denne delen av landskapet som et naturlig bakteppe for en av de viktigste og mest stemningsfulle levende julekrybbene i Italia, med rundt 300 deltakere.

## Santa Maria infra Saxa
Helligdommen er gammel, den er nevnt allerede i dokumenter fra 1029. Det er en enkel steinstruktur bygget og delvis gravd ut av benediktinermunker i huleveggen på den ene siden av hulen. I tidlig middelalder brukt nonnene det som oratorium.

Et trebilde av Madonnaen ble tidligere tilbedt her, det gikk tapt i en brann som rammet deler av klosteret på 1940-tallet, og erstattet med den nåværende steinstatuen.
Fil:Eremo di Santa Maria Infra Saxa 2.jpg
Fil:Eremo di Santa Maria Infra Saxa 12.jpg
Fil:Eremo di Santa Maria Infra Saxa 9.jpg
Fil:Eremo di Santa Maria Infra Saxa 02.jpg


## Madonna di Frasassi eller Tempio di Valadier
Ved siden av Santa Maria infra Saxa, midt i hulen, står helligdommen Madonna di Frasassi, også kjent som Valadier-tempelet, fordi den vanligvis tilskrives stilen til arkitekten Giuseppe Valadier. Tidligere trodde man at det var Valadier som hadde tegnet templet men i 2016 fant man ut at han ikke hadde noe med bygningen å gjøre. Man mener nå at lokale arkitekter og byggherrer har bygget det ut fra designet på andre bygninger i området. Det var kardinal Annibale della Genga, som senere ble pave Leo XII, som fikk bygningen bygget i 1819 og ble innviet i 1828 når Leo var pave. Den er bygget i nyklassisistisk stil, har en åttekantet form av lokal kalkstein som ble brutt i nærheten av hulen og en blybelagt kuppel.

Alteret er bygget av lokal alabaster og på det stod det en hvit Carrara-marmorstatue av Jomfru Maria med barnet, tilskrevet elevene til Antonio Canova, den befinner seg nå på Genga-museet og er erstattet av en kopi.
Fil:Tempio del Valadier dall'eremo.jpg
Fil:Genga Tempio del Valadier.jpg
Fil:Genga - Santuario della Madonna di Frasassi - 2024-09-18 06-51-08 001.jpg
Fil:Santuario della Madonna di Frasassi 18.jpg
Fil:Genga - Santuario della Madonna di Frasassi Tempietto del Valadier.jpg


## Venus fra Frasassi
Venus av Frasassi er en liten paleolittisk statue som ble funnet i 2007 inne i grotten. Det ble laget av en stalaktitt og er datert til rundt 20 000 år siden. Den er bare 8,7 centimeter høy og veier omtrent 66 gram.

Det er en kvinnefigur med generøse former, med underarmene bøyd fremover og hendene samlet, i en gest av bønn og offer. Magen viser at kvinnen er gravid.
Fil:Venere preistorica.jpg
Fil:Museo archeologico nazionale delle Marche (56331).jpg


## Referanser